Rovio Entertainment
Rovio Entertainment Oy jeb Rovio ir Somijas datorspēļu izstrādātājs un izklaides nozares uzņēmums. Tas ir dibināts 2003. gadā ar nosaukumu Relude. Tā galvenais birojs atrodas Espo. Uzņēmums plašāk pazīstams kā spēles Angry Birds izveidotājs. Rovio Entertainment akcijas tiek kotētas biržā Nasdaq Helsinki. Bez datorspēļu biznesa uzņēmums darbojas arī citās nozarēs, piemēram, izklaides parku izveidē Eiropā un Ķīnā, bērnu grāmatu un filmu izdošanā.